Pura Mangkunagaran

Pura Mangkunagaran (Carakan Jawa: ꦦꦸꦫꦩꦁꦏꦸꦤꦒꦫꦤ꧀) iku kadhaton resmi Kadipatèn Mangkunagaran lan uga minangka padalemaning para Adipati Mangkunagaran. Wewangunan iki kaprenah ing Kutha Surakarta. Kawitané wangunan iki minangka papan padunungané Patih Sindureja (Pepatih-Dalem Kasunanan Surakarta), nuli sawisé Prajanjian Salatiga taun 1757 kaparingaké marang Mangkunagara I banjur kayasa sarta kajembaraké kaya déné wangunan modhèl karaton.

 Tata wangun 
Pura Mangkunagaran kabangun kanthi migunakaké tata wangun utawa arsitèktur gagrag Jawa lan Empire, sawijining gagrag saka tlatah Prancis kang ngrembaka ing abad ka-18 nganti abad ka-19. Gagrag iki wiwit katrepaké ing Tanah Hindhia Walanda nalika wiwitané abad ka-19 lan ngrembaka ing abad ka-20.

 Péranganing wangunan 
Pamédan ing palataran ngarep iku minangka lapangan kanggo gladhèn para prajurit Mangkunagaran. Wangunan wujud bètèng kang ana ing sisih wétan pamédan yaiku Kavallerie Artillerie minangka markas Legiun Mangkunagaran.

Sawisé mlebu régol, banjur katon Pendhapa Ageng minangka wangunan inti Pura Mangkunagaran. Pendhapa iki bisa ngamot 5.000 - 10.000 wong, lan dadi salah sawijining pendhapa gedhé ing Indonésia. Cagak kayu wujud pasagi kang nyangga payon joglo kajupuk saka wit-witan Alas Kethu, Wanagiri. Sakabèhaning wangunan kayasa tanpa paku.

Warna paré anom (kuning lan ijo) iku minangka warna ciri khas kulawarga Mangkunagaran. Ing langit-langit payon pendhapa sinungging manéka gambar astrologi Hindhu-Jawa sarta rinenggan kalawan lampu antik kang kagawé saka wesi lan kuningan. Gamelan pusaka kang kasimpen ana sajroning pendhapa antarané yaiku Kyai Seton, Kyai Kanyut Mèsem, lan Lipur Sari.

 Gladri 

 Rujukan 

Kategori:Makrab Wikimedia Yogyakarta GSF24